钦定古今图书集成/方舆汇编/职方典/第1465卷 > 云南府古迹考 通志府州县志合载
## 钦定古今图书集成/方舆汇编/职方典/第1465卷 > 云南府古迹考 通志府州县志合载

本府。〈昆明县附郭。〉

苴兰城　，一名“谷昌” ，在城北十馀里，楚庄𫏋筑。元梁王筑《玉女城》于旁。

梁王宫　在城中。元把匝剌瓦尔密建。明初，为岷王府，今废。

废官渡县　在城东南二十里，有古碑，相传蒙氏摩诃嵯与三十七部会盟立。按《明一统志》：在府城东南三十里。元置县，寻省入昆明。

《诸葛碑　》在城东二里旧汉营。唐广德初，凤伽异筑拓东城得之，其文曰：“碑即仆蛮，为汉奴。” 蛮惧，常以石搘之。今废。

《藏真帖》石刻　：在儒学尊经阁中。

皇清康熙三十年，改建新学，总督范承勋出家藏真。

迹，摹勒石上，置之壁间。

优昙花树　在城中土主庙，高数丈，枝叶扶疏。每岁四月，花开如莲，有十二瓣，岁闰则多一瓣。相传南诏盛罗皮时，有僧菩提巴波自天竺来，以所携念珠分其一种之。今枯。

金马关城遗址　，在城东七里，元梁王筑梵字塔　，在城东地藏寺，周遭皆刻梵书，上覆以阁。昔人有拆其顶者，黑气直射而出，因封之如故。

《梁王堆　》，在城外老崔桥、归化寺诸处。昔有人发之，得古匣一。

白塔　在城东三里，穿衢而建，元万庆寺塔也。寺废塔存。

穿心塔　在官渡。俗传昔有螺精为患，建此镇之。其处有山，周一里许，皆螺壳积成。居人于平地掘井，深二丈馀，亦皆螺壳，并无杂土。

停舟烟舍　在官渡村。明杨慎游憩之所。每夏秋间，登此以望高峣。野水寒烟，空濛淡荡，时见梵宇林皋，在缥缈之际。今遗址尚存。

仙人弈棋石　，在玉案山，有《石棋枰》。

牛井　在罗汉山岩下。明嘉靖初，有赵道人修炼于此。居苦无水，道人以一牛驾桶于背，下山汲水，海边居民注之，使拽上，以供炊爨。垂二十馀年，一日牛忽死，其处即出水一池，味甚甘冽，虽盛旱不竭。

《金蝉关碑　》在罗汉山。明嘉靖间，杨慎书，王褒“移金马碧鸡” 文于上。

废三泊县城　在城西南九十里。明成化间筑，今县裁，城存。

聚远楼　在五华山寺内，日本僧昙演建，以“一览滇南之景” 而名。明都督沐昂重修。

尊经阁　在府学。元建，藏玺书，名“御书阁” ，后改“宸章阁。” 明黔国公沐晟重修，改今名贮书。敬思堂　在府城中。明西平侯沐英建，学士王景章有《记》。

思召堂　在太华山下，内有《西平侯遗文》。滇人思侯，如周人之思召伯，因以名堂。

泰然堂　在聚远楼北

真意亭　在泰然堂后，滇人游燕之所　。以上见《明一统志》。

清风亭　在按察司提学宅后。礼部尚书董轩为提学佥事时所建，有《清风亭桥》。

《栖凤亭　》：在黔府内，总兵沐崑建。

桂香阁　在文昌宫，为滇胜概。

空谷亭　在《桂香阁》左，巡按陈察建。

凤翥楼　在《空谷亭》后，巡按刘翾建。

聚奎楼　在府学内。巡抚侍郎、都御史邹应龙重修。

《青云阁　》“在昆明县学内，巡抚都御史汪文盛建。”

龙华阁　在崇正门外东寺内　。以上见《明通志》。

《孔圣遗像碑　》在儒学尊经阁内，唐吴道子笔。《黔宁王碑　》在昭灵观，明佥都御史河南程本立所作，其文尚存。

东西二寺塔　。在城南里许。其高相等。唐元和三年大匠尉迟恭造。

妙音讲寺塔　，在大西门外，唐大匠尉迟恭建。元延祐间，有西番僧讲经于此。省城有蟊虫食禾害民，僧挖一坑，周匝围绕，诵经七次，趺坐于此，虫尽入坑，移塔于寺后镇之。

富民县

梨灢城　在县东三里许。元置千户所即此。河上洞　，在县西十里，有石洞，内宽坦如平地，塑有佛像。其中散石参列，状如钟鼓，如兽形。向有高僧修息于内，俗又名“和尚洞。”

响石　在县东八里。石色苍碧，状如马鞍，击之有声，土人谓之曰“石钟石鼓。” 旁有民居，名石钟村。

半山寺《观音幻像　》。在县西五里岩畔。中供铜像观音，高数寸许。自岩下视之，则高五六尺，宛然如生。后为人窃去，或以为金铸云。

蒲团草　在灵芝寺数十武。昔建文帝经过，曾以蒲团趺坐于此，其草感而成形，如蒲团状。值隆冬，其色不变。至今遗迹犹存，土人呼为“蒲团草。”

龙马潭　在县北十里大河中。相传龙马出没，好事者驱牝马牧此。偶值与交，即产良驹。今不复见。

宜良县

仙人洞　在县东南射鸡村山畔。内有石龙、石马等物，相传樵者曾闻洞中有声，今寂寂矣。《八古城　》，一在县东陈家渡。一在县东五百户营。一在县东北弥沙竜。一在县东南竹瓦村。一在县西岩泉寺。一在县北城白村。一在县北江头村，一在县北兔街子。

诸葛营　在县南小石岭。诸葛亮尝营于此，又名“诸葛峒。”

嵩明州

蒙琮笼城　　　　　。阿葛笼城。

笼纳城　三城俱南诏杨祜所筑，与集兴笼城周回相望，俗呼“大城州。” 今俱为村落，略有其基。金城　，在州西南，汉时筑。

集兴笼城　在州南，相连。有梅堂、阿葛笼、蒙琮。

笼、白笼诸城，周回数十里，俱南诏杨祜所筑。废杨林县　，在州城南三十里，东门有石如羊形，故名“杨林。” 唐有杨林部落。

废邵甸县　，在州西四十里。元至正，立邵甸千户。至元中，置县。明省入州。

观音濯足台　在州东三十里。昔传观音濯足于此山石上，双足之迹，至今宛然。

蛮盟台　在州南。武侯南征至此，与蛮盟筑。《晋宁州》。

塔墩城　，在州南二里许。

天城门　在州西三里仓山南，两边赤石壁立，古人因立门，今废。

石鱼　在州西十五里。相传其形首尾鳞甲皆具，今止存石鱼庙，凡祈嗣者皆祀之。庙前有石没水中，人言即石鱼也。未知是否。

凤凰池　在州西北凤凰桥畔。昔因有凤饮此，故名。凤毙，有司取其首为忠烈祠镇。传之已久，每出视之际，但见光彩异常，香气袭人，真圣瑞之物也。康熙三年，为知州叶所取，不知其处。天女城　，在州西，晋李毅之女秀代父领镇时所筑。

古土城　，在州西北。隋刺史梁毘筑，有九门十二衢，今废，惟存阳城堡耳。

废晋宁县址　，唐武德中建。蒙氏废为阳城堡。废大甫县址　，在州南二十里，元至正间建。龙马迹　在州东三里海溪山。晋泰元中，宁州刺史费统言：“滇池有二龙马，一白一黑，出入水中，居民董聪见之。”

牛恋乡　在州西四十里。水中有石若牛，因以名乡。

神犬石　：相传阿育王子至德，追龙马至落镫山，二犬随之，皆化为石。今迹尚存。

琪花树　，在天王庙前。入冬始华，三色相间。谢时葩不著地。“土人以为神，不敢毁折。”

呈贡县

伽宗城　在县西。段氏时，土官伽宗筑。

废归化县　在县南。明隆庆初建，今县裁，城存。仙人洞　在白龙山腰。怪石参差，洞高数丈，中可列坐，门有平石一片，俗传仙人著棋处。莲花池　在县东十五里月角山，上有石城，周围寻曲径而入。洞高数丈，层峦叠翠，石柱石门，天造不假人工。

小古城　，在县北，周围里许，高数丈，乃梁王屯兵之所。

安宁州

江东城址　在州东南

《禹碑　》，在法华寺，明杨慎得墨本，锓之岩石。清禅塔　即圣水塔，在曹溪寺之右。

安宁所城址　在州南。明洪武中筑。今州城之南门，即所城之北门。

蒙氏城　，在州西北，故址犹存。

青笼城，址　在州北四十里，今为村落。

洗墨池　在北门。明修撰杨慎洗墨于此。《梵字碑　》，在虎丘山，因山巅有石虎头，昔一神僧立此碑镇之。

“卧佛　” 在法华寺。明修撰杨慎有诗题于其侧。山巅有“晒经石。”

“悠然” 亭　在北门。升庵建，今废。

静境寺址　在州城南隅，昔有雌雄二钟，雄钟为岷藩取至省，击之即碎；雌钟为水泛跃入江流，直至马湖。每遇滇人，呼之辄应，谓之“静境神钟。”

罗次县

古城　有三，昔时诸蛮所筑，皆距县二十馀里，各周二百馀丈。其一曰赤城，在南；其一曰黑城，在北；其一曰白城，在县东北隅。白城内有圣化寺。

皇清康熙五年重修此寺。砖瓦上有“宣光年号。”按：《滇》

考乃滇王僭号也。今城废，其址尚存。

罗部城　，在县北。皆蛮酋恃险处。

禄丰县

《骥琮》笼城址　在县东北，即今姚林山。昔为乌蛮之巢，四围陡峻，惟一径可通，穴居种类就石作釜臼。至今诸物遗址尚存。

巅裒城址　在县南，即唐阿裒所居，今址尚存。西隅山、石牛　两山并峙，中通众流。相传元时居民见有二石牛相触，一入黑龙潭，一入河口。今每年雨水泛涨时，犹隐隐见牛浮沉水中。西河桥《仙迹　》一名化泥河，俗呼翻泥河，距县二十五里，当众壑之冲，水势汹涌，行者不敢涉，将谋造桥，难立基址。传有仙跌履指示方向依。

造乃成，名“宝泉桥。” 仅石二层，凝结坚固，年久不塌，乃黑、琅两井必由要道也。

诸葛台　在县西北。汉诸葛孔明征孟获时，凯旋，结营于此。

金山饮马坑　：传为孔明驻师饮马处。

聚米山　在法泥白彝村。相传诸葛南渡，兵众乏粮，蛮王追之，就山突处撒米为堆，以绐蛮人。《昆阳州》

废河西县址　在州河西乡，元至正间置。按《明一统志》：“元至元中置县，寻省入州。”

河东州城址　在葱蒙卧山之东，唐时建，土人称为“华纳城。” 城外有石碑，题曰《大周故河东州刺史王府君碑》。府君，王求仁也。

石龙　在御屏山左。岁遇旱，聚薪烧之，汗出则雨。每祷有验。

大石城

小石城　俱在州北三十里，石环如城。

“皇清康熙三十年，按察使许弘勋题。”镌《大石城壁》曰：

湖天锁钥，小石城壁曰“云庄。”

废三泊县址　在州西北，明成化间筑，今县裁，城存。

古柏　在州城城隍庙，大可数围，高十馀丈。传为宋时高氏所植。

落洞泉　在州西五里。闻人笑语，则水沸腾，汨汨有声。

卧仙石　在州北河西乡。昔有道人卧石上数日，田父呼之，道人欠身而起，方欲与言，遂失所在，睡迹足印，入石寸许。

易门县

閟依土城　，在县西一百里禄益山。相传为善阐边戍之所。

石柱　在县南三十里黎崖山。明万历元年，巡抚邹应龙南巡于此。自甸末至嶍峨，二百里内诸彝皆叛。公杀一贼，以马首并埋之。竖石柱于上，表曰：“此后贼当平。” 自是而叛者悉附，山下村民咸神而祀之。柱后建以八角亭，至今遗址尚存。